

### ΦΙΛΟΣΟΦΙΚΗ ΣΧΟΛΗ

TMHMA ΨΥΧΟΛΟΓΙΑΣ

ΓΡΑΜΜΑΤΕΙΑ

**ΕΘΝΙΚΟ ΚΑΙ ΚΑΠΟΔΙΣΤΡΙΑΚΟ ΠΑΝΕΠΙΣΤΗΜΙΟ ΑΘΗΝΩΝ**

**ΤΜΗΜΑ ΨΥΧΟΛΟΓΙΑΣ**

**Α Ν Α Κ Ο Ι Ν Ω Σ Η Ο Ρ Κ Ω Μ Ο Σ Ι Α Σ**

H ορκωμοσία των φοιτητών και των φοιτητριών του Τμήματος Ψυχολογίας,

οι οποίοι ολοκλήρωσαν τις σπουδές τους κατά την εξεταστική περίοδο

**ΦΕΒΡΟΥΑΡΙΟΥ του ακαδ. έτους 2018-2019**

θα πραγματοποιηθεί στις **29 Μαΐου 2019,** **ημέρα Τετάρτη και** **ώρα 10.00 πμ.**

**στην Αίθουσα Τελετών του Πανεπιστημίου Αθηνών,**

**Πανεπιστημίου 30.**

Οι υποψήφιοι πρέπει να παρευρίσκονται οπωσδήποτε **μια ώρα νωρίτερα** στην Αίθουσα Τελετών και να έχουν μαζί τους **αστυν. ταυτότητα** ή διαβατήριο.

* Οι υποψήφιοι είναι απαραίτητο να προσέλθουν στη Γραμματεία του Τμήματος στις **27 Μαΐου 2019, ημέρα Δευτέρα και ώρα 11.00 πμ - 14.00μμ** για να παραλάβουν την καθομολόγησή τους και να επιστρέψουν την ακαδημαϊκή τους ταυτότητα ή υπεύθυνη δήλωση Ν. 1599/86 για τυχόν απώλεια της.

**Η παραλαβή των αντιγράφων των πτυχίων θα γίνει αμέσως μετά την τελετή της ορκωμοσίας**.

**Αθήνα 06-05-2019**

**Από τη Γραμματεία του Τμήματος**

**ΕΝΗΜΕΡΩΣΗ ΚΑΙ ΟΔΗΓΙΕΣ ΓΙΑ ΤΟΥΣ ΟΡΚΙΖΟΜΕΝΟΥΣ ΣΧΕΤΙΚΑ ΜΕ ΤΗΝ ΤΕΛΕΤΗ ΟΡΚΩΜΟΣΙΑΣ**

**ΟΡΚΙΖΟΜΕΝΟΙ:**

Οι ορκιζόμενοι καλούνται να προσέλθουν στον χώρο διεξαγωγής της τελετής μία ώρα πριν από την έναρξη της τελετής προκειμένου να ετοιμαστούν έχοντας μαζί απαραιτήτως την αστυνομική τους ταυτότητα ή διαβατήριο, καθώς και την καθομολόγηση που παρέλαβαν από τη Γραμματεία.

Πριν από την είσοδό τους στη Μεγάλη Αίθουσα Τελετών οι ορκιζόμενοι θα πρέπει να αφήνουν τα προσωπικά τους αντικείμενα (τσάντες, παλτό, κινητά, κτλ.) στους οικείους τους.

Ο αριθμός των καλεσμένων ανά ορκιζόμενο δεν μπορεί να υπερβαίνει τα τέσσερα (4) άτομα.

ΚΑΛΕΣΜΕΝΟΙ:

Οι καλεσμένοι εισέρχονται στον χώρο διεξαγωγής της τελετής 15΄ πριν από την έναρξη. Λόγω σεβασμού του ιστορικού κτηρίου του Πανεπιστημίου Αθηνών και της τελετής ορκωμοσίας, απαγορεύεται αυστηρά η κατανάλωση φαγητού και ποτού εντός της Αίθουσας Τελετών, καθώς και η ρίψη κομφετί, η χρήση κόρνας, κ.ά., τόσο στους εσωτερικούς όσο και στους εξωτερικούς χώρους του κτηρίου.

ΦΩΤΟΓΡΑΦΗΣΗ ΤΕΛΕΤΗΣ:

Στον χώρο διεξαγωγής της τελετής ορκωμοσίας επιτρέπεται η είσοδος σε ιδιώτες φωτογράφους, στους οποίους έχει χορηγηθεί άδεια φωτογράφησης και φέρουν κάρτα διαπίστευσης με το λογότυπο του Ιδρύματος.

Σας επισημαίνουμε ότι:

• Η φωτογράφηση είναι προαιρετική.

• Η πώληση των φωτογραφιών δεν αποτελεί έσοδο του Ιδρύματος.

• Επιτρέπεται η επαγγελματική βιντεοσκόπηση των τελετών, καθώς και η ανάρτηση των φωτογραφιών των τελετών ορκωμοσίας πτυχιούχων στην επαγγελματική ιστοσελίδα των φωτογραφείων αποκλειστικά και μόνο με πρόσβαση σε αυτές μέσω κωδικού χρήστη, ο οποίος, λόγω προστασίας των προσωπικών δεδομένων, θα δίνεται στους πτυχιούχους κατά την τελετή της ορκωμοσίας.

• Οι υψηλότερες τιμές πώλησης των φωτογραφιών είναι οι ακόλουθες:

13x18 x 2 ίδιες φωτογραφίες = 6 €

15x21 x 2 ίδιες φωτογραφίες = 8 €

20x30 x 2 ίδιες φωτογραφίες = 10 €